Indhold

# Formateringslinje

Formateringslinjen vises når et diagram bliver sat i redigeringstilstand. Dobbeltklik i et diagram for at sætte diagrammet i redigeringstilstand. Klik på ydersiden af diagrammet for at forlade redigeringstilstand.

Du kan redigere formateringen af et diagram ved at bruge kontrolelementerne og ikoner på Formateringslinjen.

## Marker diagramelement

Marker elementet i diagrammet som du vil formatere. Elementet bliver valgt i diagrameksemplet. Klik Formatér markering for at åbne egenskabsdialogen for det markerede element.

## Formatér markering

Åbner dialogen Egenskaber for det valgte element.

## Diagramtype

Åbner dialogen Diagramtype.

## Diagramdatatabel

Åbner dialogen Datatabel, hvor du kan redigere diagramdataene.

## Vandrette gitre

Ikonet Vandret gitter på værktøjslinjen Formatering slår gitterets synlighed på Y-aksen til/fra.

## Forklaring til/fra

For at vise eller skjule en forklaring, klik på Forklaring til/fra på værktøjslinjen Formatering.

## Tekstskalering

Genskalerer teksten i diagrammet, når du ændrer diagrammets størrelse.

## Automatisk layout

Flytter alle diagramobjekter til deres standardplaceringer inden for det aktuelle diagram. Denne funktion ændrer ikke diagramtypen eller andre attributter end objekternes placering.