Indhold

# InStr-funktion

Returnerer placeringen af en streng indenfor en anden streng.

Funktionen InStr returnerer positionen hvor den matchende streng blev fundet. Hvis strengen ikke blev fundet, returnerer funktionen 0.

### Syntaks:

    InStr ([Start As Long,] String1 As String, String2 As String[, Compare]) As Integer

### Returværdi:

Integer

### Parametre:

Start: Et numerisk udtryk som markerer position i strengen, hvor søgningen for de angivne delstrenge skal starte. Hvis du udelader denne parameter, begynder søgningen med strengens første tegn. Mindste tilladte værdi er 1, største tilladte værdi er 2.147.483.648.

String1: Det strengudtryk, som du vil søge i.

String2: Strengudtrykket du vil søge efter.

Compare: Valgfrit numerisk udtryk, som definerer typen af sammenligning. Værdien af denne parameter kan være 0 eller 1. Standardværdien 1 angiver en tekstsammenligning, som ikke skelner mellem store og små bogstaver. Værdien 0 angiver en binær sammenligning, som skelner mellem store og små bogstaver.

For at undgå en kørselsfejl, sætter du ikke parametren Compare (sammenlign), hvis den første valgfrie parameter er udeladt.

### Fejlkoder:

5 Ugyldigt Procedurekald

## Eksempel:

    Sub ExamplePosition
    Dim sInput As String
    Dim iPos As Integer
        sInput = "Office"
        iPos = Instr(sInput,"c")
        Print iPos
    End Sub