Indhold

# Tekstforløb

Angiv indstillinger for orddeling og sideopsætning.

For at tilgå denne kommando...

Vælg fanebladet Formatér ▸ Afsnit ▸ (fanebladet) Tekstforløb.

Vælg Vis ▸ Typografier, åbn kontekstmenuen og vælg Ny/Redigér typografi ▸ (fanebladet) Tekstforløb.

Vælg fanebladet Redigér ▸ Find og erstat ▸ Formatér ▸ Tekstforløb

## Orddeling

Angiv indstillingene for orddeling af tekstdokumenter.

### Automatisk

Indsætter automatisk bindestreger, hvor det er nødvendigt i et afsnit.

### Tegn ved linjens slutning

Indtast det mindste antal tegn, der skal være i slutningen af linjen, før en bindestreg indsættes.

### Tegn ved linjens begyndelse

Indtast det mindste antal tegn, der skal være i begyndelsen af linjen efter bindestregen.

### Sammenhængende tegn i delord ved linjeafslutning

Angiv 3 (eller flere) tegn for at forbedre orddelingen på dansk, hollandsk, tysk, ungarsk, norsk og svensk ved at foretrække orddeling mellem bestanddelene af et sammensat ord i stedet for at orddele den anden (eller tredje osv.) del allerede efter dets første 2 tegn.

### Højeste antal linjer i træk med bindestreg

Indtast det maksimale antal af linjer, der i træk kan have orddeling.

### Mindste ordlængde i tegn

Skriv den mindste ordlængde målt i tegn, før ordet må deles med bindestreg.

### Orddelingszone

For at reducere mængden af orddeling, skriv en længde for orddelingszonen. I stedet for den mulige orddeling, vil linjen blive brudt mellem ord, hvis den tilbageværende plads på linjen ikke overskrider orddelingszonen. Orddelingszone resulterer i større mellemrum mellem ord i tekst justeret med lige margener, og større afstand til afsnitsmarginer i øvrig tekst.

### Del ord med STORE BOGSTAVER

Del ord som er skrevet helt med store bogstaver, for eksempel akronymer.

### Orddeling af sidste ord

Brug også orddeling på det sidste ord i et afsnit. Hvis denne funktion slås fra, undgås næsten tomme linjer med blot et halvt ord.

## Orddeling hen over

Kontrollerer orddelingen i den sidste linje af en spalte, en side eller et sideopslag, og den sidste hele linje af et afsnit, ud fra visse typografiske regler til at forøge læselighed.

### Sidste hele linje i afsnit

For at undgå orddeling i den sidste hele linje af et afsnit, fjern markering fra dette afkrydsningsfelt. Ordet som ellers skulle deles, bliver da flyttet til næste linje, når der er plads til det. Som konsekvens bliver den sidste linje af afsnittet længere, og dermed reduceres den tomme plads mellem afsnit.

### Spalte

For at undgå orddeling hen over spalter, kædede rammer eller sider, fjern markeringen fra dette afkrydsningsfelt. Linjen, som ellers ville blive delt, flyttes til næste spalte, ramme eller side.

### Side

For at undgå at ord bliver delt hen over sideskift, fjern markering i dette afkrydsningsfelt. Linjen med bindestreg flyttes til næste side.

### Sideopslag

For at undgå at ord bliver delt hen over slutningen på et sideopslag, fjern markeringen fra dette afkrydsningsfelt. (Et sideopslag er et par af to sider, som er synlige for læseren på samme tid.) Linjen med bindestreg bliver flyttet til det næste sideopslag.

## Skift

Angiv indstillinger for side- eller spalteskift.

### Indsæt

Markér dette afkrydsningsfelt og vælg så den type skift, du vil bruge.

### Type

Vælg skiftet, som du vil indsætte.

### Placering

Vælg hvor du vil indsætte skiftet.

### Med sidetypografi

Markér dette afkrydsningsfelt og vælg så den sidetypografi, som du vil bruge til den første side efter sideskiftet.

### Sidetypografi

Markér den formateringstypografi, der skal bruges på den første side efter sideskiftet.

### Sidetal

Indtast sidenummer for den første side efter sidebruddet. Hvis du ønsker at fortsætte den nuværende nummerering skal du efterlade afkrydsningsfeltet tomt.

## Indstillinger

Angiver tekstforløbsindstillinger for afsnit, som vises før og efter et sideskift.

### Del ikke afsnit

Flytter hele afsnittet til den næste side eller spalte, efter at et skift er blevet indsat.

### Hold sammen med næste afsnit

Holder det aktuelle afsnit og det følgende afsnit sammen, når et skift eller spalteskift bliver indsat.

### Fransk horeungekontrol

Angiver det mindste antal linjer i et afsnit før et sideskift. Markér dette afkrydsningsfelt, og indtast derefter et tal i feltet Linjer. Hvis antallet af linjer ved slutningen af siden er mindre end antallet angivet i feltet Linjer, bliver afsnittet flyttet til den næste side.

### Horeungekontrol

Angiver det mindste antal linjer i et afsnit på den første side efter sideskiftet. Markér dette afkrydsningsfelt og indtast derefter et tal i feltet Linjer. Hvis antallet af linjer øverst på siden er mindre end antallet angivet i feltet Linjer, vil placeringen af skiftet blive tilpasset.

### Nulstil

Nulstil ændringer udført på den aktuelle fane til dem, der var gældende, da denne dialog blev åbnet.

### Anvend

Anvende de tilrettede eller valgte værdier uden at lukke dialogen.

Relaterede emner

Horeunger.