Indhold

# Nummerering

Angiver talformatet for overskriftsnummerering i det aktuelle dokument.

For at tilgå denne kommando...

Vælg Funktioner ▸ Overskriftsnummerering ▸ (fanebladet) Nummerering

## Niveau

Klik på det dispositionsniveau, du ønsker at ændre, og vælg så nummereringsindstillingerne for niveauet. Klik på "1-10", hvis du vil bruge nummereringsindstillingerne på alle niveauer, undtagen afsnitstypografien.

## Nummerering

Specificer formateringen på det markerede dispositionsniveau.

### Tal

Vælg det nummereringsskema, du vil anvende på det valgte dispositionsniveau.

Valg | Beskrivelse
--- | ---
1, 2, 3, ... | Arabertal
A, B, C, ... | Alfabetisk nummerering med store bogstaver A-Z Efter punkt 26 fortsætter nummerering med AA, AB, AC, ...
a, b, c, ... | Alfabetisk nummerering med små bogstaver a-z Efter punkt 26 fortsætter nummerering med aa, ab, ac, ...
I, II, III, ... | Romertal (store)
i, ii, iii, ... | Romertal (små)
A,... AA,... AAA,... | Alfabetisk nummerering med store bogstaver A-Z Efter punkt 26 fortsætter nummerering med AA, BB, CC, ...
a,... aa,... aaa,... | Alfabetisk nummerering med små bogstaver a-z Efter punkt 26 fortsætter nummerering med aa, bb, cc, ...
Ingen | Intet nummereringssymbol. Kun tegnet eller symbolet, der er defineret i feltet Skilletegn vises i begyndelsen af den nummererede linje.

### Begynd med

Skriv nummeret, som overskriftsnummerering skal begynde med for det valgte niveau.

### Afsnitstypografi

Vælg afsnitstypografien som skal bruges for det valgte dispositionsniveau. Hvis du klikker "Ingen", bliver det valgte dispositionsniveau ikke defineret.

### Tegntypografi

Vælg tegntypografi til nummereringstegn.

### Vis underniveauer

Vælg antal dispositionsniveauer, som skal indgå i overskriftsnummereringen. Vælg 1 for kun at vise nummeret for det gældende dispositionsniveau. Vælg for eksempel 3 for at vise det gældende niveau og de to foregående niveauer i overskriftsnummeret.

## Skilletegn

Angiv en valgfri tekst der altid skal vises før eller efter overskriftsnummeret.

### Før

Skriv den tekst, som skal vises før overskriftsnummeret. Skriv for eksempel "Kapitel " for altid at vise "Kapitel " før overskriftsnummeret.

### Efter

Skriv den tekst, som skal vises efter overskriftsnummeret. Skriv for eksempel "." for altid at have et punktum efter overskriftsnummeret.

Relaterede emner

Placering

Overskriftsnummerering