Indhold

# Dir-funktion

Returnerer navnet på en fil, et katalog, eller alle filerne og katalogerne på et drev eller i et katalog som passer til den specificerede søgesti.

### Syntaks:

    Dir [(PathName As String [, Attributes As Integer])]

### Returværdi:

String

### Parametre:

PathName: Et strengudtryk som angiver søgestien, biblioteket eller filen. Dette argument kan kun angives første gang du kalder Dir-funktionen. Hvis du vil vil, kan du skrive stien i URL-notation.

Attributes: Et heltals-udtryk som angiver bitvise filattributter. Dir-funktionen returnerer kun filer eller biblioteker, som matcher de angivne attributter. Du kan kombinere flere attributter ved at lægge attribut-værdierne sammen.

0 : Normale filer.

16 : Returnerer kun navnet på kataloget.

Brug denne attribut til at kontrollere om en fil eller et katalog eksisterer, eller til at bestemme alle filer og mapper i et bestemt katalog.

For at kontrollere om en fil eksisterer, indtast den fuldstændige sti og navnet på filen. Hvis filen eller katalognavnet ikke findes, vil funktionen Dir returnerer en tom streng ("").

For at generere en liste over alle eksisterende filer i et bestemt katalog skal du gøre følgende: Første gang du kalder funktionen Dir, skal du angive den fuldstændige søgesti til filerne, for eksempel, "D:\Filer\*.ods". Hvis stien er korrekt, og søgningen finder en eller flere filer, vil funktionen Dir returnere navnet på den første fil, som findes i søgestien. For at returnere yderligere filnavne, som findes i stien, skal du kalde Dir igen, men uden argumenter.

For kun at returnere biblioteker skal du bruge attributparameteren. Det samme gælder, hvis du vil afgøre navnet på et drev (for eksempel en harddiskpartition)

### Fejlkoder:

5 Ugyldigt Procedurekald

53 Fil ikke fundet

### Eksempel:

    Sub ExampleDir
    REM viser alle filer og kataloger
    Dim sPath As String
    Dim sDir As String, sValue As String
        sDir="Directories:"
        sPath = CurDir
        sValue = Dir$(sPath + getPathSeparator + "*",16)
        Do
            If sValue <> "." And sValue <> ".." Then
                If (GetAttr( sPath + getPathSeparator + sValue) And 16) >0 Then
                    REM hent katalogerne
                    sDir = sDir & chr(13) & sValue
                End If
            End If
            sValue = Dir$
        Loop Until sValue = ""
        MsgBox sDir,0,sPath
    End Sub

Relaterede emner

CurDir

Funktionen CompatibilityMode()

Option VBASupport-udtryk